Ministria e Punëve të Brendshme e Shqipërisë

Ministria e Punëve të Brendshme është një ministri e Republikës së Shqipërisë, përgjegjëse për politikat e rendit dhe sigurisë publike, administrimin e policisë, gjendjen civile, migracionin dhe azilin, si dhe për mbrojtjen nga zjarri dhe shpëtimin. Ministri aktual është Besfort Lamallari, i cili mban këtë detyrë që nga marsi 2026. Historia Ministria e Punëve të Brendshme përbën një nga institucionet më të hershme dhe më të rëndësishme të administratës shtetërore shqiptare. Ajo u krijua menjëherë pas Shpalljes së Pavarësisë më 1912, si pjesë e qeverisë së parë shqiptare, me qëllim organizimin e administratës së brendshme dhe garantimin e rendit publik në një shtet të sapoformuar. Në periudhën e parë të ekzistencës së saj (1912–1939), ministria luajti një rol kyç në ndërtimin e strukturave bazë të shtetit, duke përfshirë administrimin territorial, policinë dhe gjendjen civile. Gjatë periudhës së pushtimit italian dhe gjerman (1939–1944), organizimi i administratës së brendshme pësoi ndryshime të rëndësishme, duke reflektuar strukturat e imponuara nga autoritetet pushtuese. Në periudhën komuniste (1945–1990), Ministria e Punëve të Brendshme funksionoi si një organ i centralizuar me kompetenca të gjera, që përfshinin sigurinë e brendshme, policinë dhe struktura të tjera shtetërore të kontrollit. Pas vitit 1990, në kuadër të tranzicionit demokratik, ministria iu nënshtrua reformave të thella institucionale, duke përfshirë ndarjen e funksioneve të sigurisë dhe modernizimin e strukturave të policisë dhe administratës civile. Në dekadat e fundit, Ministria e Punëve të Brendshme ka vijuar të modernizohet dhe të përafrohet me standardet evropiane në fushën e rendit dhe sigurisë publike. Riorganizimi Që nga krijimi i saj më 1912, Ministria e Punëve të Brendshme ka pësuar disa ndryshime në emërtim, strukturë dhe kompetenca. Këto ndryshime kanë pasqyruar organizimin administrativ të shtetit shqiptar në periudha të ndryshme, si dhe ndarjen ose bashkimin e funksioneve që lidhen me rendin publik, sigurinë e brendshme, qeverisjen vendore, mbrojtjen civile dhe administratën shtetërore. Emërtimet e mëparshme Ministria e Punëve të Brendshme (1912–1914; 1927–1939; 1943–1991; 2013–2017; 2025– ) Ministria e Punëve të Brendshme dhe Luftës (1914–1925) Ministria e Punëve të Brendshme dhe Punëve Publike (1925–1927) Ministër Sekretar i Shtetit për Punët e Brendshme (1939–1943) Ministria e Rendit Publik (1991–1994; 1998–2005) Ministria e Brendshme (1994–1998; 2005–2013; 2017–2025) Institucionet në varësi Drejtoria e Përgjithshme e Policisë së Shtetit Garda e Republikës së Shqipërisë Inspektorati Kombëtar i Mbrojtjes së Territorit Agjencia e Mbikëqyrjes Policore Agjencia e Administrimit të Pasurive të Sekuestruara dhe të Konfiskuara Drejtoria e Përgjithshme e Mbrojtjes nga Zjarri dhe Shpëtimi Qendra Administrative e Shërbimeve të Transportit Agjencia e Inventarizimit dhe Transferimit të Pronave Publike Drejtoria e Përgjithshme e Gjendjes Civile Drejtoria e Përgjithshme e Rezervave Materiale të Shtetit Qendra e Pushimit e Ministrisë së Punëve të Brendshme Qendra Kombëtare Pritëse për Azilkërkuesit Zyrtarët (1912-tani) Shih edhe Policia e Shtetit Shqiptar Referime